

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 | 2024. gada 30. maijā |

**45.**

**Par ziedojumu Ukrainas sabiedrības vispārējam atbalstam**

Kopš 2022. gada 24. februāra Ukrainā turpinās Krievijas Federācijas uzsākta plaša mēroga nežēlīga karadarbība. Ukrainas iedzīvotājiem karadarbības zonā, cita starp, ir nepieciešami tehniskie līdzekļi, tajā skaitā arī autotransports.

Pašvaldība ir kopā ar Ukrainu kopš pirmās dienas, kad Krievijas armija pārkāpa tās robežu. Kopš 2015. gada Ogres novada pašvaldība īsteno dažāda veida atbalsta pasākumus Ukrainas sabiedrības vispārējam atbalstam, tai skaitā nogādājot Ukrainā palīdzības sūtījumus bruņotajiem spēkiem un civiliedzīvotājiem, kā arī ik gadu uzņemot ukraiņu bērnus pie sevis nometnēs, kuriem viens no vecākiem vai pat abi krituši karā. Tāpat Ogres novadā dota pajumte vairāk kā 700 ukraiņu bēgļiem, organizējot viņu transportēšanu no kara postītajām zonām.

Kopš Krievijas īstenotā pilna mēroga iebrukuma Ukrainā 2022. gada 24. februārī Ogres novada pašvaldība kopā ar novada iedzīvotājiem, uzņēmējiem, iestādēm un biedrībām pastāvīgi organizē palīdzības sūtījumus Ukrainai.

Arī šogad Ogres novada pašvaldība turpina regulāri sniegt palīdzību un atbalstu Ukrainai, tāpēc pašvaldība pieteicās Neatliekamās medicīniskās palīdzības dienesta (turpmāk – Dienests) publicētajam sludinājumam, piesakoties 8 (astoņiem) Dienesta operatīvajiem medicīniskajiem transportlīdzekļiem (turpmāk – OMT), lai tos nogādātu un nodotu Ukrainas sabiedrības vispārējam atbalstam.

Ogres novada pašvaldība 2024. gada 25. aprīlī saņēma Dienesta 2024. gada 24. aprīļa vēstuli Nr. 1-9.3/391 “Par Neatliekamās medicīniskās palīdzības dienesta atsavināmo valsts kustamo mantu” (pašvaldībā reģistrēta ar Nr. 2-4.1/2237), ar kuru Dienests informēja, ka atbilstoši Veselības ministrijas 2024. gada 23. aprīļa vēstulei Nr. 01-16.1/1616 “Par operatīvo medicīnisko transportlīdzekļu atsavināšanu” sniegtajai atļaujai atsavina Ogres novada pašvaldībai 8 (astoņus) tabulā norādītos OMT:

|  |  |  |  |  |  |
| --- | --- | --- | --- | --- | --- |
| **Marka** | **Modelis** | **Valsts reģ.nr.** | **Šasijas nr.** | **Izlaides gads** | **Atlikusī vērtība, EUR** |
| Mercedes Benz | Sprinter 316 4x4 | JK3722 | WDB9066331S812548 | 2013 | 0,00 |
| Mercedes Benz | Sprinter 316 4x4 | JD6272 | WDB9066331S725873 | 2012 | 0,00 |
| Mercedes Benz | Sprinter 316 4x4 | JM8059 | WDB9066331S850705 | 2014 | 0,00 |
| Mercedes Benz | Sprinter 316 4x4 | JL3782 | WDB9066331S808963 | 2013 | 0,00 |
| Mercedes Benz | Sprinter 316 4x4 | JM3754 | WDB9066331S812549 | 2014 | 0,00 |
| Mercedes Benz | Sprinter 316 4x4 | JM7646 | WDB9066331S823679 | 2014 | 0,00 |
| Volkswagen | Crafter | MR4308 | WV1ZZZ2EZE6023491 | 2014 | 0,00 |
| Opel | Movano AUTO- FORM | KK4871 | WOLMRF4ZNGB102123 | 2016 | 17322,13 |

Atbilstoši Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 28. punktam valsts kustamās mantas turētāja maiņa noformēta, 2024. gada 8. maijā starp Dienestu un Ogres novada pašvaldību parakstot pieņemšanas un nodošanas aktu.

2022. gada 3. martā Latvijas Republikas Saeima pieņēma un 5. martā stājās spēkā Ukrainas civiliedzīvotāju atbalsta likums (turpmāk – Likums), kura mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā.

Likuma 11. panta otrā daļa noteic, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Ņemot vērā augstāk minēto, Ogres novada pašvaldības līdzšinējo spēju sniegt palīdzību Ukrainas sabiedrības vispārējam atbalstam un nepieciešamību sniegt atbalstu Ukrainas sabiedrībai bruņotā konflikta laikā, kā arī pamatojoties uz Likuma 11. pantu, Pašvaldību likuma 5. panta pirmo daļu, 10. panta pirmās daļas 21. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Ziedot** Ukrainas sabiedrības vispārējam atbalstam 8 (astoņus) transportlīdzekļus:

|  |  |  |  |  |  |
| --- | --- | --- | --- | --- | --- |
| **Marka** | **Modelis** | **Valsts reģ.nr.** | **Šasijas nr.** | **Izlaides gads** | **Atlikusī vērtība, EUR** |
| Mercedes Benz | Sprinter 316 4x4 | JK3722 | WDB9066331S812548 | 2013 | 0,00 |
| Mercedes Benz | Sprinter 316 4x4 | JD6272 | WDB9066331S725873 | 2012 | 0,00 |
| Mercedes Benz | Sprinter 316 4x4 | JM8059 | WDB9066331S850705 | 2014 | 0,00 |
| Mercedes Benz | Sprinter 316 4x4 | JL3782 | WDB9066331S808963 | 2013 | 0,00 |
| Mercedes Benz | Sprinter 316 4x4 | JM3754 | WDB9066331S812549 | 2014 | 0,00 |
| Mercedes Benz | Sprinter 316 4x4 | JM7646 | WDB9066331S823679 | 2014 | 0,00 |
| Volkswagen | Crafter | MR4308 | WV1ZZZ2EZE6023491 | 2014 | 0,00 |
| Opel | Movano AUTO- FORM | KK4871 | WOLMRF4ZNGB102123 | 2016 | 17322,13 |

1. Noteikt, ka ziedojuma vērtību veido grāmatvedības reģistros uzskaitītas šādas Ogres novada pašvaldības izmaksas:
   1. transportlīdzekļu sagatavošanas izdevumi un īpašuma tiesību pārreģistrācija;
   2. ar transportēšanu saistītie izdevumi, tai skaitā degvielas izdevumi, no Dienesta norādītās transportlīdzekļa atrašanās vietas uz Ogres novada pašvaldību;
   3. ar transportēšanu saistītie izdevumi, tai skaitā degvielas izdevumi, no Ogres novada pašvaldības juridiskās adreses līdz ziedojuma piegādes vietai Ukrainā.
2. Uzdot Ogres novada pašvaldības izpilddirektoram organizēt transportlīdzekļu remontu, ja tāds ir nepieciešams dalībai satiksmē, degvielas iegādi ceļam līdz piegādes vietai Ukrainā, reģistrācijas dokumentu noformēšanu, lai transportlīdzekli varētu transportēt uz Ukrainu.
3. Uzdot Dacei Līvai, Ogres novada pašvaldības domes priekšsēdētāja asistentei un atbildīgajai personai koordinācijas jautājumos par pašvaldības atbalstu Ukrainai, koordinēt šī lēmuma 1. punktā minētā ziedojuma nodošanu.
4. Degvielas un reģistrācijas izdevumu izmaksas segt no 2024. gada Ogres novada pašvaldības budžeta “Izdevumi neparedzētiem gadījumiem” nepieciešamo finansējumu līdz 10 000 EUR.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)